**ZGO: Revolucije leta 1848**

**Revolucije leta 1848** so bile vrsta med seboj povezanih [revolucij](http://sl.wikipedia.org/wiki/Revolucija), ki jih pogojno označujemo tudi [meščanske](http://sl.wikipedia.org/w/index.php?title=Me%C5%A1%C4%8Danstvo&action=edit) ali [nacionalne](http://sl.wikipedia.org/wiki/Narod) revolucije oziroma "pomlad narodov". Do njih je prišlo predvsem zaradi zahtev gospodarsko vse močnejšega meščanstva po političnih pravicah, hkrati pa so številni narodi takrat oblikovali svoje nacionalne programe.

**Zgodovina Slovenije**

Zgodovina Slovenije je [zgodovina](http://sl.wikipedia.org/wiki/Zgodovina) vseh prebivalcev na ozemlju današnje [Republike Slovenije](http://sl.wikipedia.org/wiki/Slovenija) in v njeni neposredni soseščini od prazgodovine do danes, čeprav se ime *Slovenija* pojavi šele leta [1834](http://sl.wikipedia.org/wiki/1834) v knjigi ruskega zgodovinarja [Jurija Venelina](http://sl.wikipedia.org/wiki/Jurij_Ivanovi%C4%8D_Venelin) *Starodavni in današnji Slovenci*, 10 let kasneje pa še v pesmi [Koseskega](http://sl.wikipedia.org/wiki/Jovan_Vesel_Koseski) in se Slovenija kot politična enota prvič konstituira po letu [1945](http://sl.wikipedia.org/wiki/1945), kot samostojna država pa šele [1991](http://sl.wikipedia.org/wiki/1991).

**Rimske province (**[**1**](http://sl.wikipedia.org/wiki/1)**-**[**300**](http://sl.wikipedia.org/wiki/300)**)**

V [4.](http://sl.wikipedia.org/wiki/4._stoletje_pr._n._%C5%A1t.) in [3. stoletju pr. n. št.](http://sl.wikipedia.org/wiki/3._stoletje_pr._n._%C5%A1t.) so ozemlje današnje Slovenije zasedla plemena [Keltov](http://sl.wikipedia.org/wiki/Kelti), ki so tu ustanovili prvo državno tvorbo imenovano [Noriško kraljestvo](http://sl.wikipedia.org/wiki/Nori%C5%A1ko_kraljestvo). Iz tega časa izvirajo imena mnogih današnjih krajev ([Bohinj](http://sl.wikipedia.org/wiki/Bohinj), [Tuhinj](http://sl.wikipedia.org/w/index.php?title=Tuhinj&action=edit)) in rek ([Sava](http://sl.wikipedia.org/wiki/Sava), [Savinja](http://sl.wikipedia.org/wiki/Savinja), [Drava](http://sl.wikipedia.org/wiki/Drava)).

Rimski prodor na ozemlje današnje Slovenije se je začel po ustanovitvi [Akvileje](http://sl.wikipedia.org/wiki/Oglej) ([181 pr. n. št.](http://sl.wikipedia.org/wiki/181_pr._n._%C5%A1t.)) V drugi polovici [2. stol.](http://sl.wikipedia.org/wiki/2._stoletje) so [Rimljani](http://sl.wikipedia.org/wiki/Rimljani) v istrskih vojnah podjarmili [Histre](http://sl.wikipedia.org/w/index.php?title=Histri&action=edit), [Tavriske](http://sl.wikipedia.org/w/index.php?title=Tavriski&action=edit) ([129 pr. n. št.](http://sl.wikipedia.org/wiki/129_pr._n._%C5%A1t.)) in [Karne](http://sl.wikipedia.org/w/index.php?title=Karni&action=edit) ([115 pr. n. št.](http://sl.wikipedia.org/wiki/115_pr._n._%C5%A1t.)). Nato so v letih [35](http://sl.wikipedia.org/wiki/35_pr._n._%C5%A1t.)-[33 pr. n. št.](http://sl.wikipedia.org/wiki/33_pr._n._%C5%A1t.) mejo premaknili vse do [Donave](http://sl.wikipedia.org/wiki/Donava) in okrog [10 pr. n. št.](http://sl.wikipedia.org/wiki/10_pr._n._%C5%A1t.) mirno priključili še zavezniško [Noriško kraljestvo](http://sl.wikipedia.org/wiki/Nori%C5%A1ko_kraljestvo). Zasedena področja so vključili v provincialno organizacijo: zahodna Slovenija z [Istro](http://sl.wikipedia.org/wiki/Istra) je bila vključena v 10. regijo [Italije](http://sl.wikipedia.org/wiki/Italija), vzhodni del in [Dolenjska](http://sl.wikipedia.org/wiki/Dolenjska) sta bila vključena v [provinco](http://sl.wikipedia.org/wiki/Provinca) [Panonijo](http://sl.wikipedia.org/w/index.php?title=Panonija_%28rimska_provinca%29&action=edit), alpski prostor in [Posavinje](http://sl.wikipedia.org/w/index.php?title=Posavinje&action=edit) sta bila sredi [1. stol.](http://sl.wikipedia.org/wiki/1._stoletje) vključena v provinco [Norik](http://sl.wikipedia.org/wiki/Norik_%28rimska_provinca%29).

Nastajati so začela mesta ([Emona](http://sl.wikipedia.org/wiki/Emona), [Celeia](http://sl.wikipedia.org/wiki/Celje), [Poetoviona](http://sl.wikipedia.org/wiki/Ptuj)), ki so jih naseljevali priseljenci iz Italije in poromanjeni staroselci. Zgrajen je bil cestni sistem z glavno osjo Akvileja-Emona-Celeia-Poetoviona-[Carnuntum](http://sl.wikipedia.org/w/index.php?title=Carnuntum&action=edit) (Petronell ob Donavi).

Prve organizirane [krščanske cerkve](http://sl.wikipedia.org/wiki/Kr%C5%A1%C4%8Danstvo) so nastale proti koncu [3. stoletja](http://sl.wikipedia.org/wiki/3._stoletje); v [4.](http://sl.wikipedia.org/wiki/4._stoletje), [5.](http://sl.wikipedia.org/wiki/5._stoletje) in [6. stoletju](http://sl.wikipedia.org/wiki/6._stoletje) so se oblikovale [škofije](http://sl.wikipedia.org/wiki/%C5%A0kofija), ki so sodile pod oblast [metropolije](http://sl.wikipedia.org/w/index.php?title=Metropolija&action=edit) v Akvileji.

Zaradi obrambe meje Italije je v 3. stoletju na kraškem robu nastal [utrdbeni sistem](http://sl.wikipedia.org/w/index.php?title=Utrdbeni_sistem&action=edit) [Claustra Alpium Iuliarum](http://sl.wikipedia.org/wiki/Claustra_Alpium_Iuliarum). V 5. in 6. stoletju je začela rimska oblast na ozemlju Slovenije slabeti zaradi vdorov [germanskih plemen](http://sl.wikipedia.org/wiki/Germani), ki so se premikala proti Italiji; domače prebivalstvo se je iz mest začelo seliti v [višinska zatočišča](http://sl.wikipedia.org/w/index.php?title=Vi%C5%A1inska_zato%C4%8Di%C5%A1%C4%8Da&action=edit). Sredi 5. stoletja so prek Slovenije v Italijo vdrli [Huni](http://sl.wikipedia.org/wiki/Huni) in opustošili vrsto mest na poti, ob koncu 5. stoletja pa so [Vzhodni Goti](http://sl.wikipedia.org/w/index.php?title=Vzhodni_Goti&action=edit) (Ostrogoti) zasedli Italijo in do [536](http://sl.wikipedia.org/wiki/536) so bili v njihovo

[Italsko kraljestvo](http://sl.wikipedia.org/w/index.php?title=Italsko_kraljestvo&action=edit) vključeni tudi Norik, [Dalmacija](http://sl.wikipedia.org/wiki/Dalmacija) in Panonija.

**Slovanske plemenske kneževine (Karantanija in Karniola)**

Leta [568](http://sl.wikipedia.org/wiki/568) so se s slovenskega ozemlja v Italijo premaknili [germanski](http://sl.wikipedia.org/wiki/Germani) [Langobardi](http://sl.wikipedia.org/w/index.php?title=Langobardi&action=edit). V izpraznjeni prostor so se začeli naseljevati [Avari](http://sl.wikipedia.org/wiki/Avari) in [Slovani](http://sl.wikipedia.org/wiki/Slovani). Prostor, ki so ga poselili Slovani, so naseljevali tudi ostanki [romaniziranih staroselcev](http://sl.wikipedia.org/w/index.php?title=Vlahi&action=edit), ki so deloma še ohranili [krščanstvo](http://sl.wikipedia.org/wiki/Kr%C5%A1%C4%8Danstvo). [Naselitev Slovanov v Vzhodne Alpe](http://sl.wikipedia.org/wiki/Naselitev_Slovanov_v_Vzhodne_Alpe) potrjujejo propadi [škofij](http://sl.wikipedia.org/wiki/%C5%A0kofija) v [vzhodnoalpskem](http://sl.wikipedia.org/w/index.php?title=Vzhodne_Alpe&action=edit) prostoru v drugi polovici [6. stoletja](http://sl.wikipedia.org/wiki/6._stoletje), sprememba poselitve in materialne kulture, predvsem pa uveljavitev novega, slovanskega govora. Meja z [Bavarci](http://sl.wikipedia.org/wiki/Bavarci) se je že takrat začasno ustalila na vzhodnem [Tirolskem](http://sl.wikipedia.org/wiki/Tirolska), v [8. stoletju](http://sl.wikipedia.org/wiki/8._stoletje) pa se je na robu Furlanske nižine in v [Istri](http://sl.wikipedia.org/wiki/Istra) na kraškem robu ustalila meja z [Langobardi](http://sl.wikipedia.org/w/index.php?title=Langobardi&action=edit).

Slovani v Vzhodnih Alpah, so bili, tako kot Slovani v [Panoniji](http://sl.wikipedia.org/w/index.php?title=Panonija&action=edit), podrejeni oblasti avarskih [kaganov](http://sl.wikipedia.org/wiki/Kagan). Ob slabitvi avarske oblasti pa se je na prostoru južne [Koroške](http://sl.wikipedia.org/wiki/Koro%C5%A1ka) v začetku [7. stoletja](http://sl.wikipedia.org/wiki/7._stoletje) razvila relativno samostojna »krajina Slovanov« (»marca Vinedorum«), s svojim [knezom](http://sl.wikipedia.org/wiki/Knez). Leta [623](http://sl.wikipedia.org/wiki/623) se je verjetno pridružila Alpskim Slovanom pod vodstvom [kralja](http://sl.wikipedia.org/wiki/Kralj) [Sama](http://sl.wikipedia.org/wiki/Samo). Po propadu [Samove plemenske zveze](http://sl.wikipedia.org/wiki/Samova_plemenska_zveza) leta [658](http://sl.wikipedia.org/wiki/658) je »krajina Slovanov« s središčem na [Krnskem gradu](http://sl.wikipedia.org/w/index.php?title=Krnski_grad&action=edit) severno od današnjega [Celovca](http://sl.wikipedia.org/wiki/Celovec), ki se je že začela imenovati [Karantanija](http://sl.wikipedia.org/wiki/Karantanija), ohranila neodvisnost. Ko so Karantanci okrog leta [743](http://sl.wikipedia.org/wiki/743) Bavarce zaprosili za pomoč v obrambi pred Avari, so morali priznati njihovo nadoblast, ter jim za talca poslali sina kneza [Boruta](http://sl.wikipedia.org/w/index.php?title=Borut&action=edit), [Gorazda](http://sl.wikipedia.org/wiki/Gorazd), in knezovega nečaka Hotimira, ki so ju Bavarci pokristjanili. Z vladanjem kneza [Hotimira](http://sl.wikipedia.org/w/index.php?title=Hotimir&action=edit) leta [751](http://sl.wikipedia.org/wiki/751) se je začelo [pokristjanjevanje](http://sl.wikipedia.org/w/index.php?title=Pokristjanjevanje&action=edit) Karantancev, kar je sprožilo tri neuspele upore. Po porazu bavarskega kneza [Tasila III.](http://sl.wikipedia.org/w/index.php?title=Tasilo_III.&action=edit) leta [788](http://sl.wikipedia.org/wiki/788), je bila v [frankovsko državo](http://sl.wikipedia.org/wiki/Frankovska_dr%C5%BEava) [Karla Velikega](http://sl.wikipedia.org/wiki/Karel_Veliki) skupaj z Bavarsko vključena tudi Karantanija. Ko je knez [slavonskih](http://sl.wikipedia.org/wiki/Slavonija) Slovanov [Ljudevit Posavski](http://sl.wikipedia.org/wiki/Ljudevit_Posavski) leta [819](http://sl.wikipedia.org/wiki/819) zaradi nezadovoljstva s frankovskim [furlanskim](http://sl.wikipedia.org/wiki/Furlanija) [mejnim grofom](http://sl.wikipedia.org/w/index.php?title=Mejni_grof&action=edit) začel upor, so se mu priključili tudi Karantanci. Po zadušitvi upora leta [828](http://sl.wikipedia.org/wiki/828) so Franki reorganizirali upravo in domače slovanske kneze so zamenjali frankovski [grofje](http://sl.wikipedia.org/wiki/Grof). Iz časa Karantanije pa se je vse do leta [1414](http://sl.wikipedia.org/wiki/1414) ohranil poseben obred [ustoličevanja koroških vojvod](http://sl.wikipedia.org/wiki/Ustoli%C4%8Devanje_koro%C5%A1kih_vojvod), ki je potekal v [slovenskem jeziku](http://sl.wikipedia.org/wiki/Sloven%C5%A1%C4%8Dina).

Slovanska [plemenska kneževina](http://sl.wikipedia.org/w/index.php?title=Plemenska_kne%C5%BEevina&action=edit) [Karniola](http://sl.wikipedia.org/wiki/Karniola) se je na prehodu iz 8. v [9. stoletje](http://sl.wikipedia.org/wiki/9._stoletje) razvila tudi južno od [Karavank](http://sl.wikipedia.org/wiki/Karavanke), na ozemlju osrednje Slovenije. Leta [795](http://sl.wikipedia.org/wiki/795) je izpričan edini domnevni knez [Vojnomir](http://sl.wikipedia.org/w/index.php?title=Vojnomir_Slovan&action=edit). Karniola je bila ob koncu 8. stoletja vključena v frankovsko Furlansko marko, vendar je svojo plemensko ureditev ohranila do leta [828](http://sl.wikipedia.org/wiki/828), ko so jo [Franki](http://sl.wikipedia.org/wiki/Franki) po neuspešnem uporu panonskega slovanskega kneza [Ljudevita Posavskega](http://sl.wikipedia.org/wiki/Ljudevit_Posavski) spremenili v [mejno grofijo](http://sl.wikipedia.org/w/index.php?title=Mejna_grofija&action=edit).

**Frankovska država**

Po neuspešnem [bolgarskem](http://sl.wikipedia.org/wiki/Bolgari) prodoru v [Panonijo](http://sl.wikipedia.org/w/index.php?title=Panonija&action=edit) in njeni ponovni osvojitvi je kralj [Ludvik Nemški](http://sl.wikipedia.org/w/index.php?title=Ludvik_Nem%C5%A1ki&action=edit) okrog leta [840](http://sl.wikipedia.org/wiki/840) Panonijo podelil v [fevd](http://sl.wikipedia.org/w/index.php?title=Fevd&action=edit) beguncu z [Moravske](http://sl.wikipedia.org/wiki/Moravska) [Pribini](http://sl.wikipedia.org/w/index.php?title=Pribina&action=edit). Leta [847](http://sl.wikipedia.org/wiki/847) je bil Pribina imenovan za [grofa](http://sl.wikipedia.org/wiki/Grof) in ozemlje [Spodnje Panonije](http://sl.wikipedia.org/wiki/Spodnja_Panonija) je postalo njegova last. Sedež oblasti je bil v [Blatenskem kostelu](http://sl.wikipedia.org/w/index.php?title=Blatenski_kostel&action=edit) na današnjem [Madžarskem](http://sl.wikipedia.org/wiki/Mad%C5%BEarska).

Leta [861](http://sl.wikipedia.org/wiki/861) je Pribino nasledil sin [Kocelj](http://sl.wikipedia.org/wiki/Kocelj) in se iztrgal frankovskemu vplivu. Kocelj je podpiral slovanski misijon [svetega Cirila](http://sl.wikipedia.org/wiki/Sveti_Ciril) in [svetega Metoda](http://sl.wikipedia.org/w/index.php?title=Sveti_Metod&action=edit) in oviral delovanje [salzburških](http://sl.wikipedia.org/wiki/Salzburg) [misijonarjev](http://sl.wikipedia.org/wiki/Misijonar). Vendar je bil okrog leta [876](http://sl.wikipedia.org/wiki/876) odstranjen, kar je končalo kratko obdobje samostojnosti spodnjepanonske slovanske kneževine. Ozemlje je bilo ponovno vključeno v [Vzhodno marko](http://sl.wikipedia.org/w/index.php?title=Vzhodna_marka&action=edit). V času vlade [Arnulfa Koroškega](http://sl.wikipedia.org/wiki/Arnulf_Koro%C5%A1ki) je [Koroška](http://sl.wikipedia.org/wiki/Koro%C5%A1ka) postala središče Vzhodne marke in dobila precejšnjo samostojnost znotraj cesarstva. Na slovenskem ozemlju se je krepila [fevdalizacija](http://sl.wikipedia.org/wiki/Fevdalizem), a proces je zaustavil prodor Madžarov ob koncu [9. stoletja](http://sl.wikipedia.org/wiki/9._stoletje). Po porazu Bavarcev v bitki z [Madžari](http://sl.wikipedia.org/wiki/Mad%C5%BEari) pri [Bratislavi](http://sl.wikipedia.org/wiki/Bratislava) leta [907](http://sl.wikipedia.org/wiki/907) je namreč ozemlje osrednje Slovenije za približno po stoletja padlo pod madžarsko oblast. Fevdalni sistem se je tako izoblikoval šele po porazu Madžarov pri [Augsburgu](http://sl.wikipedia.org/w/index.php?title=Augsburg&action=edit) leta [955](http://sl.wikipedia.org/wiki/955) in ponovni vključitvi tega ozemlja v cesarstvo, v 10. in 11. stoletju.

**V cesarstvu**

Po novi osvojitvi je bila spremenjena tudi upravna organizacija, ki je temeljila na [mejnih grofijah](http://sl.wikipedia.org/w/index.php?title=Mejna_grofija&action=edit) (markah oz. krajinah). Cesar [Oton II.](http://sl.wikipedia.org/w/index.php?title=Oton_II.&action=edit) je Koroški, ki je leta [976](http://sl.wikipedia.org/wiki/976) postala [vojvodina](http://sl.wikipedia.org/wiki/Vojvodina), podredil sosednje mejne grofije: [Karantansko marko](http://sl.wikipedia.org/w/index.php?title=Karantanska_marka&action=edit), [Podravsko](http://sl.wikipedia.org/w/index.php?title=Podravska_marka&action=edit) in [Savinjsko marko](http://sl.wikipedia.org/w/index.php?title=Savinjska_marka&action=edit), [Kranjsko](http://sl.wikipedia.org/wiki/Kranjska), [Istrsko marko](http://sl.wikipedia.org/wiki/Istra) in [Furlansko](http://sl.wikipedia.org/wiki/Furlanija) ter [Veronsko marko](http://sl.wikipedia.org/wiki/Verona). Ta polsamostojna tvorba je obstajala do začetka [11. stoletja](http://sl.wikipedia.org/wiki/11._stoletje), ko so se začele oblikovati [dežele](http://sl.wikipedia.org/wiki/De%C5%BEela). V tem obdobju se je utrdil fevdalni sistem, naselile so se pomembne plemiške rodbine, nastali so prvi [gradovi](http://sl.wikipedia.org/wiki/Grad) in uveljavil se je [hubni](http://sl.wikipedia.org/wiki/Huba) sistem delitve obdelovalne zemlje. Iz tega časa izvirajo tudi [Brižinski spomeniki](http://sl.wikipedia.org/wiki/Bri%C5%BEinski_spomeniki).

Iz mejnih krajin in iz nekaterih zaključenih ozemelj, ki so jih obvladovale velike plemiške družine, so se v visokem [srednjem veku](http://sl.wikipedia.org/wiki/Srednji_vek) na Slovenskem izoblikovale zgodovinske dežele [Štajerska](http://sl.wikipedia.org/wiki/%C5%A0tajerska_%28vojvodina%29), [Koroška](http://sl.wikipedia.org/wiki/Koro%C5%A1ka_%28vojvodina%29), [Kranjska](http://sl.wikipedia.org/wiki/Kranjska), [Goriška](http://sl.wikipedia.org/wiki/Gori%C5%A1ka), [Trst](http://sl.wikipedia.org/wiki/Trst) in [Istra](http://sl.wikipedia.org/wiki/Istra), vključene v [Sveto rimsko cesarstvo](http://sl.wikipedia.org/wiki/Sveto_rimsko_cesarstvo).

**Prihod in utrditev Habsburžanov**

Potem ko so leta [1246](http://sl.wikipedia.org/wiki/1246) izumrli [avstrijski](http://sl.wikipedia.org/w/index.php?title=Avstrija_%28vojvodina%29&action=edit) [vojvode](http://sl.wikipedia.org/wiki/Vojvoda) [Babenberžani](http://sl.wikipedia.org/w/index.php?title=Babenber%C5%BEani&action=edit) in leta [1269](http://sl.wikipedia.org/wiki/1269) kranjski in koroški [Spanheimi](http://sl.wikipedia.org/w/index.php?title=Spanheimi&action=edit) se je na prostoru Slovenije uveljavil [češki](http://sl.wikipedia.org/wiki/%C4%8Ce%C5%A1ka) [kralj](http://sl.wikipedia.org/wiki/Kralj) [Otokar II. Přemysl](http://sl.wikipedia.org/wiki/Otokar_II._P%C5%99emysl), ki je leta [1260](http://sl.wikipedia.org/wiki/1260) [ogrskemu](http://sl.wikipedia.org/wiki/Ogrska) kralju [Beli IV.](http://sl.wikipedia.org/w/index.php?title=Bela_IV.&action=edit) iztrgal Štajersko in leta [1269](http://sl.wikipedia.org/wiki/1269) zasedel Kranjsko in Koroško. Ker je že od leta [1254](http://sl.wikipedia.org/wiki/1254) s svojih rokah imel [Avstrijo](http://sl.wikipedia.org/w/index.php?title=Avstrija_%28vojvodina%29&action=edit) in je leta [1272](http://sl.wikipedia.org/wiki/1272) postal še [furlanski](http://sl.wikipedia.org/wiki/Furlanija) generalni kapitan, je obvladoval ozemlja od Češke do [Jadranskega morja](http://sl.wikipedia.org/wiki/Jadransko_morje).

Vendar [cesar](http://sl.wikipedia.org/wiki/Cesar) [Rudolf I. Habsburški](http://sl.wikipedia.org/wiki/Rudolf_I._Habsbur%C5%A1ki) teh pridobitev ni priznal in je začel vojno, ki se je končala z Otokarjevim porazom leta [1278](http://sl.wikipedia.org/wiki/1278). Rudolf je leta [1282](http://sl.wikipedia.org/wiki/1282) sinovoma Albrehtu in Rudolfu dal v fevd Avstrijo in Štajersko, Koroško in Kranjsko pa je dobila majnhardinska (tirolska) veja [Goriških grofov](http://sl.wikipedia.org/w/index.php?title=Gori%C5%A1ki_grofje&action=edit). Ko je leta [1335](http://sl.wikipedia.org/wiki/1335) izumrla tudi ta velika rodbina, so Habsburžani pridobili še Kranjsko in Koroško, leta [1374](http://sl.wikipedia.org/wiki/1374) pa so po drugi veji Goriških podedovali še [istrsko](http://sl.wikipedia.org/wiki/Istra) [Pazinsko grofijo](http://sl.wikipedia.org/w/index.php?title=Pazinska_grofija&action=edit) in [Slovensko marko](http://sl.wikipedia.org/w/index.php?title=Slovenska_marka&action=edit). Naposled so leta [1382](http://sl.wikipedia.org/wiki/1382) pridobili še [Trst](http://sl.wikipedia.org/wiki/Trst) in s tem izhod na Jadransko morje.

Oblast [Habsburžanov](http://sl.wikipedia.org/wiki/Habsbur%C5%BEani) pa je začasno ogrozil vzpon domače rodbine, [Celjskih grofov](http://sl.wikipedia.org/wiki/Celjski_grofje). Ta se je začel v drugi tretjini [14. stoletja](http://sl.wikipedia.org/wiki/14._stoletje): leta [1333](http://sl.wikipedia.org/wiki/1333) so dedovali po [Vovbržanih](http://sl.wikipedia.org/w/index.php?title=Vovbr%C5%BEani&action=edit), leta [1341](http://sl.wikipedia.org/wiki/1341) dobili [grofovski](http://sl.wikipedia.org/wiki/Grof) naslov, povezava s cesarjem [Sigismundom Luksemburškim](http://sl.wikipedia.org/wiki/Sigismund_Luksembur%C5%A1ki) pa jim je omogočila, da so se njihove posesti razširile še na Ogrsko in [Hrvaško](http://sl.wikipedia.org/wiki/Hrva%C5%A1ka).

Sigismund jih je leta [1436](http://sl.wikipedia.org/wiki/1436) povišal v [državne kneze](http://sl.wikipedia.org/w/index.php?title=Dr%C5%BEavni_knez&action=edit), kar je omogočilo razvoj posebne [dežele](http://sl.wikipedia.org/wiki/De%C5%BEela), [Celjske kneževine](http://sl.wikipedia.org/w/index.php?title=Celjska_kne%C5%BEevina&action=edit). Povišanje pa je sprožilo tudi vojno s Habsburžani, ki se je leta [1443](http://sl.wikipedia.org/wiki/1443) končala s poravnavo med [Friderikom II. Celjskim](http://sl.wikipedia.org/w/index.php?title=Friderik_II._Celjski&action=edit) in Friderikom III. Habsburškim. S poravnavo sta družini sklenili pogodbo o dedovanju, ki pa so jo po smrti zadnjega Celjana [Ulrika II.](http://sl.wikipedia.org/wiki/Ulrik_II._Celjski) leta [1456](http://sl.wikipedia.org/wiki/1456) Habsburžani morali ubraniti v [vojni za celjsko dediščino](http://sl.wikipedia.org/w/index.php?title=Vojna_za_celjsko_dedi%C5%A1%C4%8Dino&action=edit). (do leta [1460](http://sl.wikipedia.org/wiki/1460)).

Leta [1461](http://sl.wikipedia.org/wiki/1461) se je Friderik III. zaradi dediščine ogrske krone zapletel v vojno z [ogrskim](http://sl.wikipedia.org/wiki/Ogrska) kraljem [Matijo Korvinom](http://sl.wikipedia.org/wiki/Matija_Korvin) in s svojim bratom Albrehtom, ki je zahteval del avstrijske dediščine. Spopadi, ki so v glavnem potekali v [Spodnji Avstriji](http://sl.wikipedia.org/w/index.php?title=Spodnja_Avstrija&action=edit), so zajeli tudi [Štajersko](http://sl.wikipedia.org/wiki/%C5%A0tajerska_%28vojvodina%29), v njih pa so cesarju precej pomagale [notranjeavstrijske](http://sl.wikipedia.org/w/index.php?title=Notranja_Avstrija&action=edit) čete. Končali so se z Albrehtovo smrtjo brez potomcev leta [1463](http://sl.wikipedia.org/wiki/1463). Toda leta [1469](http://sl.wikipedia.org/wiki/1469) je Štajersko, predvsem [Spodnjo](http://sl.wikipedia.org/wiki/%C5%A0tajerska_%28pokrajina%29), močno prizadela [fajda](http://sl.wikipedia.org/wiki/Fajda) plemstva in najemniških čet z vladarjem. Tudi te spopade je spodbudil ogrski kralj. Končala se je z usmrtitvijo najemniškega poveljnika [Andreja Baumkircherja](http://sl.wikipedia.org/wiki/Andrej_Baumkircher) leta [1471](http://sl.wikipedia.org/wiki/1471). Po letu [1479](http://sl.wikipedia.org/wiki/1479) se je zaradi imenovanja [salzburškega nadškofa](http://sl.wikipedia.org/w/index.php?title=Nad%C5%A1kofija_Salzburg&action=edit) Friderik III. znova zapletel v dolgotrajno vojno z Matijo Korvinom. Korvin je bil uspešen in njegove čete so zasedle večino Štajerske, [Kranjske](http://sl.wikipedia.org/wiki/Kranjska), [Reko](http://sl.wikipedia.org/wiki/Reka) in vojvodino [Avstrijo](http://sl.wikipedia.org/w/index.php?title=Avstrija_%28vojvodina%29&action=edit) ter leta [1485](http://sl.wikipedia.org/wiki/1485) vkorakale na [Dunaj](http://sl.wikipedia.org/wiki/Dunaj). Oblast nad temi deželami so Habsburžani znova dobili šele po njegovi smrti, ko je ozemlja zasedel [Maksimilijan I. Habsburški](http://sl.wikipedia.org/wiki/Maksimilijan_I._Habsbur%C5%A1ki).

Konec srednjega veka, v 15. in [16. stoletju](http://sl.wikipedia.org/wiki/16._stoletje), so dogajanja na tem območju zaznamovali [turški vpadi](http://sl.wikipedia.org/wiki/Tur%C5%A1ki_vpadi). Nezadovoljstvo s preslabo fevdalno obrambo zoper [Turke](http://sl.wikipedia.org/wiki/Turki) in uvajanje novih, predvsem naturalnih davkov in tlake, so tudi na Slovenskem povzročili [kmečke upore](http://sl.wikipedia.org/w/index.php?title=Kme%C4%8Dki_upori&action=edit). Največji je [1515](http://sl.wikipedia.org/wiki/1515) zajel skoraj vse slovensko ozemlje. Leta [1572](http://sl.wikipedia.org/wiki/1572)/[73](http://sl.wikipedia.org/wiki/1573) so se v skupnem uporu povezali slovenski in hrvaški kmetje. Upori so se s krvavimi porazi nadaljevali vse do prve polovice [18. stoletja](http://sl.wikipedia.org/wiki/18._stoletje).

**Od reformacije do pomladi narodov**

Sredi 16. stoletja se je na Slovenskem razmahnila [reformacija](http://sl.wikipedia.org/wiki/Reformacija) pretežno luteranske smeri in postavila temelje slovenskega [knjižnega jezika](http://sl.wikipedia.org/w/index.php?title=Knji%C5%BEni_jezik&action=edit) in s tem oblikovanja slovenske jezikovne skupnosti. [Primož Trubar](http://sl.wikipedia.org/wiki/Primo%C5%BE_Trubar) je leta [1550](http://sl.wikipedia.org/wiki/1550) izdal prvi knjigi v slovenskem jeziku, [*Abecednik*](http://sl.wikipedia.org/w/index.php?title=Abecednik&action=edit) in [*Katekizem*](http://sl.wikipedia.org/wiki/Katekizem). [Protestanti](http://sl.wikipedia.org/wiki/Protestantizem) so izdali še okoli 50 drugih knjig v slovenščini, med drugim tudi prvo slovensko slovnico in leta [1584](http://sl.wikipedia.org/wiki/1584) [Dalmatinov](http://sl.wikipedia.org/wiki/Jurij_Dalmatin) prevod celotnega [*Svetega pisma*](http://sl.wikipedia.org/wiki/Sveto_pismo).

V začetku [17. stoletja](http://sl.wikipedia.org/wiki/17._stoletje) sta knežji absolutizem in [katoliška cerkev](http://sl.wikipedia.org/wiki/Katoli%C5%A1ka_cerkev) zatrli protestantizem in za dolgo časa zavrli [književnost](http://sl.wikipedia.org/wiki/Knji%C5%BEevnost) v slovenskem jeziku. Prosvetljenska civilizacijska akcija v [srednji Evropi](http://sl.wikipedia.org/wiki/Srednja_Evropa), zlasti v habsburški monarhiji, je imela velike pozitivne učinke tudi za slovensko ljudstvo. Pospešila je gospodarski razvoj in omogočila nastanek slovenskega meščanstva.

V času vladanja [Marije Terezije](http://sl.wikipedia.org/wiki/Marija_Terezija) in njenega sina, cesarja [Jožefa II.](http://sl.wikipedia.org/wiki/Jo%C5%BEef_II._Habsbur%C5%A1ko-Lotarin%C5%A1ki) ([1765](http://sl.wikipedia.org/wiki/1765)-[1790](http://sl.wikipedia.org/wiki/1790)), ko je

bila med drugim uvedena tudi splošna šolska obveznost in vpeljano osnovno šolstvo v slovenskem jeziku ([1774](http://sl.wikipedia.org/wiki/1774)), se je s kulturno jezikovno akcijo slovenskih izobražencev začenjalo oblikovanje [slovenskega naroda](http://sl.wikipedia.org/wiki/Slovenci).

Ob koncu 18. stoletja so slovenske dežele dosegli spopadi [francoskih revolucionarnih vojn](http://sl.wikipedia.org/w/index.php?title=Francoske_revolucionarne_vojne&action=edit). Leta [1797](http://sl.wikipedia.org/wiki/1797), ob koncu [vojne prve koalicije](http://sl.wikipedia.org/wiki/Vojna_prve_koalicije), so francoske čete za kratek čas zasedle dele današnjega slovenskega ozemlja. Po podpisu [campoformijskega miru](http://sl.wikipedia.org/wiki/Campoformijski_mir) pa je celotno slovensko etnično ozemlje prišlo v okvir [Habsburške monarhije](http://sl.wikipedia.org/wiki/Habsbur%C5%A1ka_monarhija), saj so Habsburžani v zameno za [Lombardijo](http://sl.wikipedia.org/wiki/Lombardija) in [Avstrijsko Nizozemsko](http://sl.wikipedia.org/w/index.php?title=Avstrijska_Nizozemska&action=edit) dobili nekdanjo [beneško Istro](http://sl.wikipedia.org/w/index.php?title=Bene%C5%A1ka_Istra&action=edit) in [Benečijo](http://sl.wikipedia.org/wiki/Bene%C4%8Dija). Toda že po porazu v [vojni tretje koalicije](http://sl.wikipedia.org/w/index.php?title=Vojna_tretje_koalicije&action=edit) in podpisu [bratislavskega miru](http://sl.wikipedia.org/wiki/Bratislavski_mir) ([1805](http://sl.wikipedia.org/wiki/1805)) je monarhija izgubila obe pokrajini, ki sta pripadli francoskemu [Italijanskemu kraljestvu](http://sl.wikipedia.org/wiki/Italijansko_kraljestvo).

Po novem porazu [Avstrijskega cesarstva](http://sl.wikipedia.org/wiki/Avstrijsko_cesarstvo) leta [1809](http://sl.wikipedia.org/wiki/1809) je [Napoleon](http://sl.wikipedia.org/wiki/Napoleon) s [schönbrunnskim mirom](http://sl.wikipedia.org/w/index.php?title=Sch%C3%B6nbrunnski_mir&action=edit) od habsburške monarhije odtrgal jugozahodne slovenske dežele (do [Save](http://sl.wikipedia.org/wiki/Sava)) in na ozemlju zahodne Koroške, Kranjske, Goriške, [Trsta](http://sl.wikipedia.org/wiki/Trst), [Istre](http://sl.wikipedia.org/wiki/Istra), [Dalmacije](http://sl.wikipedia.org/wiki/Dalmacija) in [Hrvaške](http://sl.wikipedia.org/wiki/Hrva%C5%A1ka) južno od Save ustanovil [Ilirske province](http://sl.wikipedia.org/wiki/Ilirske_province) ([1809](http://sl.wikipedia.org/wiki/1809)-[1813](http://sl.wikipedia.org/wiki/1813)) z glavnim mestom v Ljubljani. Kratkotrajna francoska vladavina je spremenila davke, uvedla reforme prava ([Code Napoleon](http://sl.wikipedia.org/w/index.php?title=Code_Napoleon&action=edit)) in izboljšala položaj slovenščine v šolah, fevdalizma pa ni odpravila, čeprav je to načrtovala.

Izboljšan položaj slovenščine in nekateri drugi vplivi francoske zasedbe približno polovice današnje Slovenije, pa tudi vplivi idej [francoske revolucije](http://sl.wikipedia.org/wiki/Francoska_revolucija) so še pospešili oblikovanje zavesti o obstoju posebnega slovenskega naroda. [Anton Tomaž Linhart](http://sl.wikipedia.org/wiki/Anton_Toma%C5%BE_Linhart) v zgodovinopisju, [Jernej Kopitar](http://sl.wikipedia.org/wiki/Jernej_Kopitar) v jezikoslovju in nekateri drugi so pripomogli k uveljavljanju predstave o etnični enotnosti slovanskih prebivalcev Kranjske, južnega dela Štajerske in Koroške ter Goriške in dela Istre ter tržaškega zaledja. Vendar je bilo takšno prepričanje značilno predvsem za del izobražencev, med širšim slojem pa je francoska zasedba ostala v spominu predvsem po visokih davkih.

V 30. in 40. letih 19. stoletja so slovensko govoreče izobraženske elite z redkimi izjemami zavrnile ideologijo [ilirizma](http://sl.wikipedia.org/wiki/Ilirizem), ki je predvidevala nastanek južnoslovanskega (*ilirskega*) naroda in skupnega [knjižnega jezika](http://sl.wikipedia.org/w/index.php?title=Knji%C5%BEni_jezik&action=edit). Prepričanje o posebni slovenski identiteti je izviralo predvsem iz obstoja slovenske jezikovne skupnosti, ki je bila utemeljena na književni tradiciji iz časa delovanja slovenskih protestantov v 16. stoletju, ter na tedanji živahni slovstveni dejavnosti. Vrednost slovenskega jezika je dvignilo zlasti delovanje [pesnika](http://sl.wikipedia.org/wiki/Pesnik) [Franceta Prešerna](http://sl.wikipedia.org/wiki/France_Pre%C5%A1eren), ki je dokazal, da je slovenščina primerna tudi za visoko kulturo. Poleg tega je individualnost slovenščine dokazovala tedanja [slavistika](http://sl.wikipedia.org/wiki/Slavistika) (Jernej Kopitar, [Pavel Jozef Šafárik](http://sl.wikipedia.org/w/index.php?title=Pavel_Jozef_%C5%A0af%C3%A1rik&action=edit)). Ker je tedaj veljalo, da so jezikovne skupnosti enake narodom, se je med izobraženci vse bolj širilo prepričanje o obstoju posebnega naroda, Slovencev.

V predmarčni dobi se je nadaljevala modernizacija vasi in začela prva [industrializacija](http://sl.wikipedia.org/w/index.php?title=Industrializacija&action=edit).

V evropski [pomladi narodov](http://sl.wikipedia.org/wiki/Revolucije_leta_1848), marca in aprila [1848](http://sl.wikipedia.org/wiki/1848) je nastal prvi slovenski politični program imenovan »[Zedinjena Slovenija](http://sl.wikipedia.org/wiki/Zedinjena_Slovenija)«, ki je zahteval združitev vseh dežel, naseljenih s Slovenci, v eno deželo Slovenijo.

**Avstro - Ogrska**

Leta [1867](http://sl.wikipedia.org/wiki/1867) so slovenski poslanci na deželnih volitvah na [Kranjskem](http://sl.wikipedia.org/wiki/Kranjska) že dobili večino. Tega leta je z razdelitvijo države na ogrsko in avstrijsko polovico nastala [Avstro-Ogrska](http://sl.wikipedia.org/wiki/Avstro-Ogrska). Večji del današnjega slovenskega ozemlja je ostal v avstrijskem delu monarhije, le [Prekmurje](http://sl.wikipedia.org/wiki/Prekmurje) je ostalo v ogrskem delu. Že leta [1866](http://sl.wikipedia.org/wiki/1866), po izgubljeni vojni z [Italijo](http://sl.wikipedia.org/wiki/Italija) in [Prusijo](http://sl.wikipedia.org/wiki/Prusija) pa je Italija dobila [Benečijo](http://sl.wikipedia.org/wiki/Bene%C4%8Dija); [Beneški Slovenci](http://sl.wikipedia.org/w/index.php?title=Bene%C5%A1ki_Slovenci&action=edit) so tako prišli pod Italijo, kar je potrdil formalni [plebiscit](http://sl.wikipedia.org/wiki/Plebiscit).

Slovenska politična gibanja v tem času je zaznamoval najprej skupni narodnostni boj vseh Slovencev (obdobje [slogaštva](http://sl.wikipedia.org/w/index.php?title=Sloga%C5%A1tvo&action=edit)), kasneje pa so se vse poglabljala politična razhajanja, zlasti v 80. in 90. letih 19. stoletja, ki je obdobje [kulturnega boja](http://sl.wikipedia.org/wiki/Kulturni_boj) med [klerikalno](http://sl.wikipedia.org/w/index.php?title=Klerikalizem&action=edit) in [liberalno](http://sl.wikipedia.org/wiki/Liberalizem) strujo [meščanskih](http://sl.wikipedia.org/w/index.php?title=Me%C5%A1%C4%8Danstvo&action=edit) politikov. V začetku [20. stoletja](http://sl.wikipedia.org/wiki/20._stoletje) se uveljavljajo tudi [socialistična](http://sl.wikipedia.org/wiki/Socializem) politična združenja, ki so jih vodili razumniki, sodelavce pa iskali med vse številčnejšim delavstvom. Odseve takrat postavljenih političnih razmerij lahko sledimo še po sto letih, na začetku [21. stoletja](http://sl.wikipedia.org/wiki/21._stoletje).

Program Zedinjene Slovenije je ostal naslednjih 60 let rdeča nit narodno političnega prizadevanja slovenskega naroda v habsburški monarhiji. Iz tega obdobja je značilno, da Slovenci v svetu niso bili prepoznavni, čeprav je veliko znamenitih Slovencev s svojim delom doseglo svetovni vrh ([Stefan](http://sl.wikipedia.org/wiki/Jo%C5%BEef_Stefan), [Potočnik](http://sl.wikipedia.org/wiki/Herman_Poto%C4%8Dnik), [Jakopič](http://sl.wikipedia.org/wiki/Rihard_Jakopi%C4%8D), [Cankar](http://sl.wikipedia.org/wiki/Ivan_Cankar), [Puh](http://sl.wikipedia.org/wiki/Janez_Puh), [Rusjan](http://sl.wikipedia.org/wiki/Edvard_Rusjan), [Plemelj](http://sl.wikipedia.org/wiki/Josip_Plemelj), [Miklošič](http://sl.wikipedia.org/wiki/Franc_Miklo%C5%A1i%C4%8D), [Pregl](http://sl.wikipedia.org/wiki/Friderik_Pregl), [Vidmar](http://sl.wikipedia.org/wiki/Milan_Vidmar) ...)

**Prva svetovna vojna**

Med [prvo svetovno vojno](http://sl.wikipedia.org/wiki/Prva_svetovna_vojna), ki je Slovenijo hudo prizadela zlasti s krvavo [soško fronto](http://sl.wikipedia.org/wiki/So%C5%A1ka_fronta) in z politiko velesil, ki je grozila z razkosanjem slovenskega ozemlja med več držav ([londonski sporazum](http://sl.wikipedia.org/wiki/Londonski_sporazum_%281915%29), [1915](http://sl.wikipedia.org/wiki/1915)), so Slovenci že poskušali urediti svoj narodni položaj v skupni državni enoti s Hrvati in Srbi v habsburški monarhiji.

Zahtevo, znano kot [majniško deklaracijo](http://sl.wikipedia.org/wiki/Majni%C5%A1ka_deklaracija_%281917%29), so podali slovenski, hrvaški in srbski poslanci v dunajskem parlamentu spomladi [1917](http://sl.wikipedia.org/wiki/1917). Vladajoči krogi habsburške monarhije so zahtevo sprva zavrnili, poznejše pobude vlade za federalizacijo monarhije (npr. [oktobrski manifest](http://sl.wikipedia.org/w/index.php?title=Oktobrski_manifest&action=edit) cesarja [Karla](http://sl.wikipedia.org/w/index.php?title=Karel_I._Habsbur%C5%A1ki&action=edit)) pa je zavrnila večina slovenskih politikov, ki se je že nagibala k neodvisnosti. Ohranitev reformirane države je najdlje zagovarjal nekdanji načelnik [Slovenske ljudske stranke](http://sl.wikipedia.org/wiki/Slovenska_ljudska_stranka) in zadnji [kranjski](http://sl.wikipedia.org/wiki/Kranjska) [deželni glavar](http://sl.wikipedia.org/w/index.php?title=De%C5%BEelni_glavar&action=edit), [Ivan Šusteršič](http://sl.wikipedia.org/w/index.php?title=Ivan_%C5%A0uster%C5%A1i%C4%8D&action=edit), ki pa je imel le malo pristašev in vpliva.

**Obdobje med svetovnima vojnama**

Po porazu Avstro-Ogrske in [centralnih sil](http://sl.wikipedia.org/wiki/Centralne_sile) sta hrvaški [sabor](http://sl.wikipedia.org/wiki/Sabor) v Zagrebu in ljudski shod v Ljubljani [29. oktobra](http://sl.wikipedia.org/wiki/29._oktober) [1918](http://sl.wikipedia.org/wiki/1918) razglasila narodno osvoboditev in ustanovitev samostojne [Države Slovencev, Hrvatov in Srbov](http://sl.wikipedia.org/wiki/Dr%C5%BEava_Slovencev%2C_Hrvatov_in_Srbov) s središčem v [Zagrebu](http://sl.wikipedia.org/wiki/Zagreb). Nevarnost s strani Italije, ki je na podlagi [londonskega sporazuma](http://sl.wikipedia.org/wiki/Londonski_sporazum_%281915%29) iz leta [1915](http://sl.wikipedia.org/wiki/1915) zasedla [Primorsko](http://sl.wikipedia.org/wiki/Primorska) in Istro ter dele Dalmacije, nedefinirane meje, odsotnost mednarodnega priznanja in pritisk [Srbov](http://sl.wikipedia.org/wiki/Srbi) po združitvi v skupno državo, sta povzročila [1. decembra](http://sl.wikipedia.org/wiki/1._december) [1918](http://sl.wikipedia.org/wiki/1918) združitev Države SHS s [Kraljevino Srbijo](http://sl.wikipedia.org/wiki/Kraljevina_Srbija) v [Kraljevino Srbov, Hrvatov in Slovencev](http://sl.wikipedia.org/wiki/Kraljevina_Srbov%2C_Hrvatov_in_Slovencev), ki se je od [3. oktobra](http://sl.wikipedia.org/wiki/3._oktober) [1929](http://sl.wikipedia.org/wiki/1929) imenovala [Kraljevina Jugoslavija](http://sl.wikipedia.org/wiki/Kraljevina_Jugoslavija).

Leta [1919](http://sl.wikipedia.org/wiki/1919) so jugoslovanske čete zasedle [Prekmurje](http://sl.wikipedia.org/wiki/Prekmurje) in ga priključile kraljevini. Po izgubljenem [koroškem plebiscitu](http://sl.wikipedia.org/wiki/Koro%C5%A1ki_plebiscit) leta [1920](http://sl.wikipedia.org/wiki/1920) je južna [Koroška](http://sl.wikipedia.org/wiki/Koro%C5%A1ka) pripadla [Avstriji](http://sl.wikipedia.org/wiki/Avstrija). Po podpisu [rapalske pogodbe](http://sl.wikipedia.org/wiki/Rapalska_pogodba) ([1920](http://sl.wikipedia.org/wiki/1920)) je bila urejena meja z Italijo, ki je dobila celotno zahodno Slovenijo.

Večinski del slovenskega naroda v jugoslovanski državi, ki je bila popolnoma centralistično urejena, ni užival nobene ustavnopravne avtonomije, je pa zaradi kompaktne etnične naselitve in zaradi prevlade politične stranke SLS, ki se je zavzemala za avtonomijo, dejansko živel dokaj avtonomno narodno življenje, ki ga tudi centralistična beograjska zakonodaja ni mogla spodnesti. Slovenija se je gospodarsko in kulturno dobro razvijala. V njenem političnem življenju pa je do uvedbe [šestojanuarske dikatature](http://sl.wikipedia.org/w/index.php?title=%C5%A0estojanuarska_dikatura&action=edit) ([1929](http://sl.wikipedia.org/wiki/1929)) vladal hud boj med [Slovensko ljudsko stranko](http://sl.wikipedia.org/wiki/Slovenska_ljudska_stranka) in liberalno [Jugoslovansko demokratsko stranko](http://sl.wikipedia.org/w/index.php?title=Jugoslovanska_demokratska_stranka&action=edit).

**Druga svetovna vojna**

Nemčija se je pripravljala na napad na Sovjetsko zvezo, potem ko je Hitler poskušal trojni pakt razširiti v četvernega, vendar je navzkrižje interesov Nemčije in SZ to preprečilo, saj so oboji imeli močne ozemeljske težnje po Bosporju in Dardanelah.

Tako so k trojnemu paktu leta 1940 pristopile tudi Madžarsko, Bolgarijo in Romunija. To je močno povečalo pritisk na Jugoslavija, da bi tudi ona podpisala pristop, za kar si je prizadeval Hitler, ki si je pred napadom na SZ želel zaščiti južni bok. Tako je prišlo 25. marca 1941 do podpisa pogodbe Kraljevine Jugoslavije z Nemčijo, čemur je dva dni kasneje, 27. marca, sledil puč, ki ga je vodil letalski general [Dušan Simović](http://sl.wikipedia.org/w/index.php?title=Du%C5%A1an_Simovi%C4%87&action=edit).

Regent knez Pavel je bil odstavljen in naslednika (kdo je bil?) so razglasili za polnoletnega. Začasno vodenje je prevzel general. Hitlerju se tako Jugoslavija ni zdela več zanesljiva in tako je 6. aprila 1941, po vojaškem [načrtu Marita](http://sl.wikipedia.org/w/index.php?title=Na%C4%8Drt_Marita&action=edit) in brez vojaške napovedi sovražnik vdrl v Kraljevino Jugoslavijo. Napad se je začel z bombardiranjem Beograda, pri čemer je bilo ubitih 20.000 ljudi. Odpor jugoslovanske kraljeve vojske je bil zgolj simboličen, saj so zaradi počasne mobilizacije uspeli zbrati le polovico nabornikov in tudi vojaška oprema in doktrina Srbije iz [balkanskih vojn](http://sl.wikipedia.org/wiki/Balkanski_vojni) in [prve svetovne vojne](http://sl.wikipedia.org/wiki/Prva_svetovna_vojna) sta bili zastareli. Tako je Nemčija 10. aprila že prešla [Zagreb](http://sl.wikipedia.org/wiki/Zagreb) in 12. aprila [Beograd](http://sl.wikipedia.org/wiki/Beograd). Italijanska vojska je svoj napad začela šele 11. aprila, ko se je vključila tudi Madžarska. Tedaj je bila nemška vojska že v Karlovcu. Italijanska vojska se je razcepila na dva dela: del je prodiral proti in Ljubljani in naprej preko Kočevja, drugi del pa je prodiral preko Dalmacije. Nemška vojska je vdrla tudi iz Bolgarije in z mobiliziranimi enotami zlahka preprečila umik Jugoslovanske vojske na solunsko fronto. Tako je Kraljevina Jugoslavija bila okupirana s strani 4 okupatorjev, slovensko ozemlje pa je bilo razdeljeno med Nemčijo, Italijo, in Madžarsko. Hrvaške oblasti so si priborile pravico do ustanovitve [NDH](http://sl.wikipedia.org/wiki/NDH), kljub temu pa je bilo ozemlje še vedno pod okupatorjevim nadzorom. Sever NDH so nadzirali Nemci, jug pa Italijani. Kmalu po okupaciji je nastal slovenski [Narodni svet](http://sl.wikipedia.org/w/index.php?title=Narodni_svet&action=edit) pod vodstvom dr. Marka Natlačena, ki je pozival k mirni predaji orožja in vdaji okupatorju, kar pa je vojaško poveljstvo seveda zavrnilo. Madžarska je zasedla večino [Prekmurja](http://sl.wikipedia.org/wiki/Prekmurje) in [Medžimurje](http://sl.wikipedia.org/w/index.php?title=Med%C5%BEimurje&action=edit), četrta okupatorka prve Kraljevine Jugoslavije, Bolgarija, pa je okupirala vzhodno Makedonijo.

Veliki Albaniji so bili priključeni deli vzhodne Črne gore in Makedonije.

Italijani so na svojem okupiranem ozemlju vodili zmerno politiko, kar je bilo v nasprotju z medvojnim dogajanjem, ko so poskušali na vse pretege z etnocidom uničiti 300.000 Slovencev, ki so ostali zunaj meja matične države. Tako so v obdobju okupacije dovoljevali dvojezičnost, italijanski jezik so v šole uvedli zgolj kot učni predmet, dovoljevali so vsa nepolitična, kulturna in športna društva. Nemška oblika okupacije pa je bila najhušja izmed vseh treh, saj so prepovedali vse slovenske časopise, nemški jezik so v šole uvedli kot učni jezik, odrasle so nasilno vpisovali v [Štajersko domovinsko zvezo](http://sl.wikipedia.org/wiki/%C5%A0tajerska_domovinska_zveza) in [Koroško ljudsko zvezo](http://sl.wikipedia.org/w/index.php?title=Koro%C5%A1ka_ljudska_zveza&action=edit) oziroma v njune oborožene oddelke. Uradovalni jezik je prav tako postala nemščina. Nasilno so odvzeli 600 otrok, ki so po videzu zadoščali kriterijem [arijske rase](http://sl.wikipedia.org/w/index.php?title=Arijska_rasa&action=edit) in jih dodelili organizaciji Lebensborn (Lebensborn: *prosim najdite kak drug prevod*), uvedli so nacistične zakone, kasneje so začeli z vojaško mobilizacijo prebivalstva, kar je bilo v nasprotju z [mednarodnim pravom](http://sl.wikipedia.org/w/index.php?title=Mednarodno_pravo&action=edit),...

[26. aprila](http://sl.wikipedia.org/wiki/26._april) [1941](http://sl.wikipedia.org/wiki/1941) je bila v Ljubljani ustanovljena [Protiimperialistična fronta](http://sl.wikipedia.org/wiki/Protiimperialisti%C4%8Dna_fronta) (ob napadu Nemčije na [Sovjetsko zvezo](http://sl.wikipedia.org/wiki/Sovjetska_zveza) preimenovana v Osvobodilno fronto), ki je začela oborožen boj proti okupatorjem. Ustanovne skupine Protiimperialistične fronte so bile: Komunistična partija Slovenije, del [krščanskih socialistov](http://sl.wikipedia.org/w/index.php?title=Kr%C5%A1%C4%8Danski_socialisti&action=edit), demokratični del liberalnega [telovadnega društva Sokol](http://sl.wikipedia.org/wiki/Sokol_%28dru%C5%A1tvo%29) in del kulturnikov, ki pa so bili nepovezani. 22. junija 1941 je bil ustanovljeno glavno poveljstvo partizanskih sil in na isti dan so bile objavljena [Gesla osvobodilnega gibanja OF](http://sl.wikipedia.org/wiki/Osvobodilna_fronta#Gesla_OF). Kasneje, 1. novembra 1941 so bile objavljene tudi [Temeljne točke OF](http://sl.wikipedia.org/wiki/Osvobodilna_fronta#Temeljne_to.C4.8Dke_OF), katerih 8. in 9. točka sta bili napisani pod vplivom [atlantske listine](http://sl.wikipedia.org/wiki/Atlantska_listina). Vodilno vlogo v Osvobodilni fronti je s podpisom [Dolomitske izjave](http://sl.wikipedia.org/w/index.php?title=Dolomitska_izjava&action=edit) [1. marca](http://sl.wikipedia.org/wiki/1._marec) [1943](http://sl.wikipedia.org/wiki/1943) prevzela [Komunistična partija Slovenije](http://sl.wikipedia.org/wiki/Komunisti%C4%8Dna_partija_Slovenije), ki je v krvavem [NOB](http://sl.wikipedia.org/wiki/Narodnoosvobodilni_boj) sama prevzela vso oblast.

Leta [1943](http://sl.wikipedia.org/wiki/1943) je na Kočevskem nastalo znatno osvobojeno ozemlje na katerem je OF organizirala [Kočevski zbor](http://sl.wikipedia.org/wiki/Ko%C4%8Devski_zbor), na katerem je izvolila najvišji organ slovenske države, sprejela odločitev o priključitvi Primorske Sloveniji in izvolila delegacijo za [II. zasedanje](http://sl.wikipedia.org/w/index.php?title=Drugo_zasedanje_AVNOJ-a&action=edit) [AVNOJ](http://sl.wikipedia.org/wiki/AVNOJ)-a.

Ob koncu vojne je slovenska partizanska vojska skupaj z [Jugoslovansko armado](http://sl.wikipedia.org/wiki/Jugoslovanska_armada) in sovjetsko [Rdečo armado](http://sl.wikipedia.org/wiki/Rde%C4%8Da_armada) osvobodila celotno slovensko etnično ozemlje.

**Nastanek federativne Jugoslavije**

Zbor odposlancev slovenskega naroda v [Kočevju](http://sl.wikipedia.org/wiki/Ko%C4%8Devje) oktobra [1943](http://sl.wikipedia.org/wiki/1943) se je odločil za vključitev Slovenije v novo Jugoslavijo, ki je bila ustanovljena na zasedanju [AVNOJa](http://sl.wikipedia.org/wiki/AVNOJ) v [Jajcu](http://sl.wikipedia.org/wiki/Jajce%2C_Bosna) novembra 1943 in bila dve leti kasneje razglašena za Federativno ljudsko republiko Jugoslavijo (FLRJ). Slovenija se je kot njen sestavni del preimenovala v Ljudsko republiko Slovenijo. Do leta [1947](http://sl.wikipedia.org/wiki/1947) je bila nacionalizirana vsa zasebna dejavnost.

Po prelomu s [Sovjetsko zvezo](http://sl.wikipedia.org/wiki/Sovjetska_zveza) leta [1948](http://sl.wikipedia.org/wiki/1948) je Jugoslavija začela uvajati milejšo obliko [socializma](http://sl.wikipedia.org/wiki/Socializem), ki je temeljila na [družbeni lastnini](http://sl.wikipedia.org/w/index.php?title=Dru%C5%BEbena_lastnina&action=edit) in [samoupravljanju](http://sl.wikipedia.org/w/index.php?title=Samoupravljanje&action=edit). Mesto [Trst](http://sl.wikipedia.org/wiki/Trst) s svojo okolico je pripadlo [Italiji](http://sl.wikipedia.org/wiki/Italija). Leta [1963](http://sl.wikipedia.org/wiki/1963) se je FLRJ preimenovala v [Socialistično federativno republiko Jugoslavijo](http://sl.wikipedia.org/wiki/Socialisti%C4%8Dna_federativna_republika_Jugoslavija) (SFRJ), Slovenija pa v [Socialistično republiko Slovenijo](http://sl.wikipedia.org/wiki/Socialisti%C4%8Dna_republika_Slovenija).

Slovenija se je gospodarsko hitro razvijala, posebej še v petdesetih letih, ko se je dežela močno industrializirala. Po gospodarski reformi in nadaljnji gospodarski decentralizaciji Jugoslavije v letih [1965](http://sl.wikipedia.org/wiki/1965) in [1966](http://sl.wikipedia.org/wiki/1966), se je Slovenija med vsemi šestimi republikami najhitreje približevala [tržnemu gospodarstvu](http://sl.wikipedia.org/w/index.php?title=Tr%C5%BEno_gospodarstvo&action=edit). Kljub zaviralni gospodarski in socialni zakonodaji, ki jo je določal predvsem največji [srbski](http://sl.wikipedia.org/wiki/Srbi) narod in ki se je v svojih centralističnih prizadevanjih opiral na nerazvite republike, je Slovenija ohranjala svojo večjo gospodarsko razvitost, od državnega povprečja boljšo kvalifikacijsko strukturo, boljšo delovno disciplino in organizacijo.

Slovenija je ustvarjala kar 2,5-krat večji [družbeni produkt](http://sl.wikipedia.org/w/index.php?title=Dru%C5%BEbeni_produkt&action=edit) od državnega povprečja, kar je med [Slovenci](http://sl.wikipedia.org/wiki/Slovenci) krepilo narodno samozavest. Ta samozavest se je kazala tako na gospodarskem kot kulturnem področju.

**Samostojna Slovenija**

Po smrti [Josipa Broza Tita](http://sl.wikipedia.org/wiki/Josip_Broz_Tito) leta [1980](http://sl.wikipedia.org/wiki/1980) so se začele gospodarske in politične razmere zaostrovati, kar je v desetih letih privedlo do konca SFRJ. Prvo jasno zahtevo po neodvisnosti Slovenije je leta [1987](http://sl.wikipedia.org/wiki/1987) postavila skupina izobražencev v 57. številki [*Nove revije*](http://sl.wikipedia.org/w/index.php?title=Nova_revija&action=edit). Zahteve po demokratizaciji in odpor proti centralistični Jugoslaviji je sprožila aretacija in [sodni pregon](http://sl.wikipedia.org/wiki/Proces_proti_%C4%8Detverici) treh sodelavcev političnega tednika [*Mladina*](http://sl.wikipedia.org/wiki/Mladina) in podčastnika JLA ([Janez Janša](http://sl.wikipedia.org/wiki/Janez_Jan%C5%A1a), [David Tasić](http://sl.wikipedia.org/w/index.php?title=David_Tasi%C4%87&action=edit), [Franci Zavrl](http://sl.wikipedia.org/w/index.php?title=Franci_Zavrl&action=edit) in [Ivan Borštner](http://sl.wikipedia.org/w/index.php?title=Ivan_Bor%C5%A1tner&action=edit)).

V letih [1988](http://sl.wikipedia.org/wiki/1988) in [1989](http://sl.wikipedia.org/wiki/1989) so nastale prve opozicijske politične stranke, ki so v [majniški deklaraciji](http://sl.wikipedia.org/wiki/Majni%C5%A1ka_deklaracija_%281989%29) leta 1989 zahtevale suvereno državo slovenskega naroda. Aprila [1990](http://sl.wikipedia.org/wiki/1990) so bile v Sloveniji prve demokratične volitve, na katerih je zmagala opozicija, združena v [DEMOS](http://sl.wikipedia.org/wiki/DEMOS). [23. decembra](http://sl.wikipedia.org/wiki/23._december) istega leta se je na [plebiscitu](http://sl.wikipedia.org/wiki/Plebiscit) prek 88 odstotkov volivcev odločilo za samostojno in neodvisno Slovenijo. [25. junija](http://sl.wikipedia.org/wiki/25._junij) [1991](http://sl.wikipedia.org/wiki/1991) je slovenski parlament sprejel ustavni zakon za uresničitev Temeljne ustavne listine o samostojnosti in neodvisnosti Slovenije, [Deklaracijo o neodvisnosti](http://sl.wikipedia.org/wiki/Deklaracija_o_neodvisnosti_Slovenije) in več zakonov, s katerimi je Slovenija prevzela prejšnje pristojnosti federacije na svojem ozemlju. Naslednji dan je novo državo napadla jugoslovanska vojska. Po [desetdnevni vojni](http://sl.wikipedia.org/wiki/Slovenska_osamosvojitvena_vojna) je bilo [7. julija](http://sl.wikipedia.org/wiki/7._julij) z [Brionsko deklaracijo](http://sl.wikipedia.org/wiki/Brionska_deklaracija) sklenjeno premirje. [18. julija](http://sl.wikipedia.org/wiki/18._julij) je predsedstvo SFRJ sprejelo odločitev, da se JLA z orožjem in opremo umakne iz Slovenije in oktobra 1991 je odšel iz Slovenije zadnji vojak [JLA](http://sl.wikipedia.org/wiki/Jugoslovanska_ljudska_armada). Novembra je bil sprejet zakon o denacionalizaciji, decembra pa nova ustava. [Evropska unija](http://sl.wikipedia.org/wiki/Evropska_unija) je Republiko Slovenijo priznala sredi januarja [1992](http://sl.wikipedia.org/wiki/1992), [OZN](http://sl.wikipedia.org/wiki/Organizacija_zdru%C5%BEenih_narodov) pa jo je sprejela med članice maja 1992.

Barikade po izbruhu revolucije v glavnem mestu [Prusije](http://sl.wikipedia.org/wiki/Prusija), [Berlinu](http://sl.wikipedia.org/wiki/Berlin)

Današnji grb Slovenije

Ilirske province

Zemljevid slovenskih dežel [Petra Kozlerja](http://sl.wikipedia.org/wiki/Peter_Kozler) iz [1853](http://sl.wikipedia.org/wiki/1853)

Slovensko ozemlje z rimskimi provincami in mesti.

Slovenski grb v času Jugoslavije

Dežele Avstro-Ogrske po 1867

Najverjetnejši obseg Karantanije okrog leta [828](http://sl.wikipedia.org/wiki/828)

Avstrijska pehota

Letak iz leta 1938